OpenLLM-France/wikimedia huggingface dataset:
# Finlandiako Zentroko Alderdia

Finlandiako Zentroko Alderdia (finlandieraz: Suomen Keskusta, euskaraz: «Finlandiar Zentroa») Finlandiako zentroko alderdi politiko bat da Finlandiako Alderdi Sozialdemokratarekin eta Finlandiako Koalizio Nazionaleko Alderdiarekin batera, herrialde honetako tradizio handieneko alderdietako bat da. 1906an sortu zen. Gaur egun, alderdi honetako presidentea edo idazkari nagusia Annika Saarikko da.
Zentroko Alderdia Finlandian erakunde liberaltzat hartzen da, zenbait legealditan sozialdemokratekin zein kontserbadore, berde eta alderdi txikiekin gobernatzeko gai izan dena. Zentroko alderdiak gobernutik deszentralizazioaren aldeko politikak bultzatu ditu. Internazional Liberalaren eta Europar Alderdi Liberal Demokrata Erreformistaren kide da.
Azken urteetako hauteskundeen historian, legebiltzarreko hauteskundeetan lehen postua lortu dute 2003 eta 2007an, hurrenez hurren 55 eta 51 ordezkarirekin, 1999an, 48 ordezkarirekin bigarren indarra izan ziren bitartean, soilik Sozialdemokratek gaindituta, 51 ordezkarirekin.

## Presidenteak

* Otto Karhi 1906–1909
* Kyösti Kallio 1909–1917
* Filip Saalasti 1917-1918 †
* Santeri Alkio 1918-1919
* Petter Vilhelm Heikkinen 1919–1940
* Viljami Kalliokoski 1940–1946
* V. J. Sukselainen 1946–1964
* Johannes Virolainen 1964–1980
* Paavo Väyrynen 1980–1990
* Esko Aho 1990–2002
* Anneli Jäätteenmäki 2002–2003
* Matti Vanhanen 2003–2010
* Mari Kiviniemi 2010-2012
* Juha Sipilä 2012–2019
* Katri Kulmuni 2019–2020
* Annika Saarikko 2020–

## Alderdiko lider esanguratsuak

* Lauri Kristian Relander, Presidentea 1925-1931
* Kyösti Kallio, Lehen Ministroa (bi aldiz) 1922-1937, Presidentea 1937-1940
* Urho Kekkonen, Lehen Ministroa (bi aldiz) 1950-1956, Presidentea 1956-1981
* Martti Miettunen, Lehen Ministroa (bi aldiz) 1961-1977
* Ahti Karjalainen, Lehen Ministroa

## Kanpo estekak

* Datuak: Q506591
* Multimedia: Centre Party (Finland) / Q506591
# Finlandiako Armada Zuria

Finlandiako Armada Zuria (finlandieraz: Suojeluskunta) Alemaniaren laguntzaz 1918ko Finlandiako Gerra Zibila irabazi zuen armada izan zen. Antzeko armadak izan ziren Estonian, Letonian eta Lituanian ere, baina hiru herrialde horietakoek SESBen aurkako gerra galdu zuten eta hiru herrialdeak haren menpe gelditu ziren.
Finlandiako Armada Zuriak Bigarren Mundu Gerra arte iraun zuen. Lapua Mugimenduan parte hartu zuen, eta mugimenduak hondoa jo zuenean Armada Zuria desagertu zen.

## Finlandiako Gerra Zibila

Errusia egoera politiko nahasian zegoen, eta Finlandiako burges, dirudun eta eskuindarrek beren polizia bat eratzea pentsatu zuten 1918. urtean. Nahiz eta, Armada Gorriak baina indar txikiago izan, eskuinekoak boterera iritsi zirenez, Armada Zuria Finlandiako polizia nagusia bilakatu zen. Horrek bi armaden arteko desadostasunak ekarri zituen, bai eta istiluak ere. Armada Zuriak Alemaniaren laguntza jasotzen zuen, Finlandian boterea bereganatu nahi baitzuen Alemaniak. Eskuinekoek, independentzia nahian, Armada Gorriaren aurka jo zuten, eta Alemaniaren laguntzaz Finlandiako Gerra Zibila irabaztea lortu zuten.
Armada Zuriak, behar zituen soldaduak lortzeko, nekazariei 10 urte baino gehiagoko semeak erosten zizkien, eta gerrara bidaltzen zituen.

## Gerra Zibilaren ondoren

Ondoren, Armada Zuria polizia nagusi eta bakarra bilakatu zen Finlandian, eta Lapua Mugimendu antikomunistan sartu zen. Mugimenduak porrot egiteak Armada Zuriaren gainbehera ekarri zuen, eta 1932. urtean desagertu zen.

## Kanpo estekak

* Datuak: Q2014199
* Multimedia: Suojeluskuntajärjestö / Q2014199
# Fairfield udalerria, Bureau konderria (Illinois)

Fairfield udalerria Ameriketako Estatu Batuetako Illinois estatuko udalerri bat da, Bureau konderrian. Azken zentsuaren arabera 379 biztanle zituen, 36.39 milia karratu (94.2 km$^2$) eremuan.

## Ekonomia

2020ko zentsuaren arabera, Fairfield udalerrian 114 etxebizitza zeuden. Per capita diru-sarrerak 18.520 estatubatuar dolar ziren.

## Kanpo estekak

* Datuak: Q5430358
# Fairfield udalerria, Cedar konderria (Iowa)

Fairfield udalerria Ameriketako Estatu Batuetako Iowa estatuko udalerri bat da, Cedar konderrian. Azken zentsuaren arabera 205 biztanle zituen, 30.74 milia karratu (79.6 km$^2$) eremuan.

## Ekonomia

2020ko zentsuaren arabera, Fairfield udalerriak 70 etxebizitza zeuden. Per capita diru-sarrerak 26.735 estatubatuar dolar ziren.

## Kanpo estekak

* Datuak: Q2218759
# Fairfield udalerria, DeKalb konderria (Indiana)

Fairfield udalerria Ameriketako Estatu Batuetako Indiana estatuko udalerri bat da, DeKalb konderrian. Azken zentsuaren arabera 1.367 biztanle zituen, 35.98 milia karratu (93.2 km$^2$) eremuan.

## Ekonomia

2020ko zentsuaren arabera, Fairfield udalerriak 444 etxebizitza zeuden. Per capita diru-sarrerak 36.726 estatubatuar dolar ziren.

## Kanpo estekak

* Datuak: Q5430362
* Multimedia: Fairfield Township, DeKalb County, Indiana / Q5430362
# Fairfield konderria (Ohio)

Fairfield konderria (ingelesez: Fairfield County) Ohioko konderri bat da, Ameriketako Estatu Batuetan. Hiriburua Lancaster da. 2010eko zentsuaren arabera 146.156 biztanle zituen, Fairfield kilometro koadroko azaleran.

## Geografia

Fairfield konderriak 1.317,17 kilometro koadro ditu. Horietatik 10,75 ura dira. Beste 1.306,42 lurra dira. Biztanleria dentsitatea 110,96 da.

## Demografia

2010eko zentsoan bizi ziren 146.156 pertsonetatik 132.887 txuriak edo hispanoak dira. Horietatik hispano edo latino kategorian 2.510 dira. 8.609 beltzak edo afroamerikarrak. 278 amerikar natiboak ziren eta 39 Hawaii edo Pazifikoko irletako natiboak. 1.626 asiarrak ziren. Bestelako arraza bat kategorian 190 biztanle daude. Bukatzeko euren burua arraza bat baino gehiagotan 2.527 pertsonek kokatzen zuten.

### Biztanleria piramidea
## Kanpo estekak

* Datuak: Q490157
* Multimedia: Fairfield County, Ohio / Q490157
# Fairfield konderria (Connecticut)

Fairfield konderria (ingelesez: Fairfield County) Connecticutko konderri bat da, Ameriketako Estatu Batuetan. Hiriburua (Connecticut) da. 2010eko zentsuaren arabera 916.829 biztanle zituen, Fairfield kilometro koadroko azaleran.

## Geografia

Fairfield konderriak 2.167,62 kilometro koadro ditu. Horietatik 549,16 ura dira. Beste 1.618,46 lurra dira.

## Demografia

2010eko zentsoan bizi ziren 916.829 pertsonetatik 761.741 txuriak edo hispanoak dira. Horietatik hispano edo latino kategorian 155.025 dira. 92.705 beltzak edo afroamerikarrak. 967 amerikar natiboak ziren eta 256 Hawaii edo Pazifikoko irletako natiboak. 41.801 asiarrak ziren. Bestelako arraza bat kategorian 5.695 biztanle daude. Bukatzeko euren burua arraza bat baino gehiagotan 13.664 pertsonek kokatzen zuten.

### Biztanleria piramidea
## Kanpo estekak

* Datuak: Q54231
* Multimedia: Fairfield County, Connecticut / Q54231
# Fairfield udalerria, Franklin konderria (Indiana)

Fairfield udalerria Ameriketako Estatu Batuetako Indiana estatuko udalerri bat da, Franklin konderrian. Azken zentsuaren arabera 473 biztanle zituen, 15.79 milia karratu (40.9 km$^2$) eremuan.

## Ekonomia

2020ko zentsuaren arabera, Fairfield udalerriak 241 etxebizitza zeuden. Per capita diru-sarrerak 38.866 estatubatuar dolar ziren.

## Kanpo estekak

* Datuak: Q5430368
# Fairfield konderria

Fairfield konderria honako konderrietako baten izena izan daiteke:
* Fairfield konderria (Connecticut)
* Fairfield konderria (Ohio)
* Fairfield konderria (Hego Carolina)
# Fairfield udalerria, Fayette konderria (Iowa)

Fairfield udalerria Ameriketako Estatu Batuetako Iowa estatuko udalerri bat da, Fayette konderrian. Azken zentsuaren arabera 616 biztanle zituen, 36.3 milia karratu (94 km$^2$) eremuan.

## Ekonomia

2020ko zentsuaren arabera, Fairfield udalerriak 268 etxebizitza zeuden. Per capita diru-sarrerak 20.950 estatubatuar dolar ziren.

## Kanpo estekak

* Datuak: Q1892263
# Fairfield udalerria, Buena Vista konderria (Iowa)

Fairfield udalerria Ameriketako Estatu Batuetako Iowa estatuko udalerri bat da, Buena Vista konderrian. Azken zentsuaren arabera 823 biztanle zituen, 36.66 milia karratu (94.9 km$^2$) eremuan.

## Ekonomia

2020ko zentsuaren arabera, Fairfield udalerriak 366 etxebizitza zeuden. Per capita diru-sarrerak 34.123 estatubatuar dolar ziren.

## Kanpo estekak

* Datuak: Q2218779
# Fairfield konderria (Hego Carolina)

Fairfield konderria (ingelesez: Fairfield County) Hego Carolinako konderri bat da, Ameriketako Estatu Batuetan. Hiriburua Winnsboro da. 2010eko zentsuaren arabera 23.956 biztanle zituen, Fairfield kilometro koadroko azaleran.

## Geografia

Fairfield konderriak 1.838,58 kilometro koadro ditu. Horietatik 61,14 ura dira. Beste 1.777,45 lurra dira. Biztanleria dentsitatea 13,03 da.

## Demografia

2010eko zentsoan bizi ziren 23.956 pertsonetatik 9.472 txuriak edo hispanoak dira. Horietatik hispano edo latino kategorian 374 dira. 14.112 beltzak edo afroamerikarrak. 47 amerikar natiboak ziren eta 0 Hawaii edo Pazifikoko irletako natiboak. 54 asiarrak ziren. Bestelako arraza bat kategorian 30 biztanle daude. Bukatzeko euren burua arraza bat baino gehiagotan 241 pertsonek kokatzen zuten.

### Biztanleria piramidea
## Kanpo estekak

* Datuak: Q505975
* Multimedia: Fairfield County, South Carolina / Q505975
# Flashback

Flashback zineman eta komikietan tartekatutako sekuentzia edo sekuentzia katea da, denboraz lehenagoko gertaerak azaltzen dituena, eta kronologia nagusira azkar itzultzen dena. Denboraz lehenagoko kontaera luze eta zabal egiten bada berriz, racconto dela esaten da. Literaturan, analepsi da pareko kontzeptua.
Oso teknika erabilia da: Clint Eastwoodek Flags of Our Fathers edo David Leanek Doctor Zhivago filmetan; eta telebistan, Lost, Fringe, How I Met Your Mother edo American Horror Story telesailetan.

## Ikus, gainera

* Analepsi
* Racconto

## Erreferentziak

* ↑ Harluxet Hiztegi Entziklopedikoa. Flashback. .

## Kanpo estekak

* Datuak: Q473432
# Flashdance

Flashdance amodiozko film musikala da, 1983an Adrian Lyne ingeles zinemagileak zuzendua. Jennifer Beals eta Michael Nouri aktoreek antzeztu zuten.
Film honetako soinu banda hainbat abesti ospetsuz osatua zegoen, tartean Michael Sembello abeslariaren Maniac eta, batez ere, Flashdance... What a Feeling abestiaz, Irene Cara musikariak idatzi eta abestutakoa, eta Jatorrizko abesti onenaren Oscar Saria irabazi zuena; biak ere 1980ko hamarkadako abesti ospetsu eta entzuenetakoetakoen artean daude. Film onenaren Urrezko Globo Saria - Komedia edo musikala saileko izendapena ere jaso zuen.

## Argumentua

Oharra: Atal honek istorio osoa edo amaiera argitzen du.
Alexandra Alex Owens (Jennifer Beals) etorkizunean dantzari profesionala izatea amesten duen neska gazte bat da. Baina bere bizitza eta ametsak aurrera ateratzeko egunero altzairutegi batean gogor lanean jardun beharrean dago eta gauez kabaret taberna batean, bertako bezero gehienak ere altzairutegian lan egiten dutelarik. Bere nagusia Nick Hurley (Michael Nouri) da, Alex pertsonalki ezagutzen ez duelarik. Gau batez Nickek kabaretean dantzatzen ikusi eta Alexetaz maiteminduko da.

## Aktoreak

* Jennifer Beals: Alexandra "Alex" Owens
* Michael Nouri: Nick Hurley
* Lilia Skala: Hanna Long
* Sunny Johnson: Jeanie Szabo
* Kyle T. Heffner: Richie
* Lee Ving: Johnny C.
* Ron Karabatsos: Jake Mawby
* Belinda Bauer: Katie Hurley
* Malcolm Danare: Cecil
* Phil Bruns: Frank Szabo
* Micole Mercurio: Rosemary Szabo
* Lucy Lee Flippin: Secretary
* Don Brockett: Pete
* Cynthia Rhodes: Tina Tech
* Durga McBroom: Heels
* Stacey Pickren: Margo
* Liz Sagal: Sunny
* Marine Jahan (krediturik gabe): Alexandra Owens dantza sekuentzietan

## Kanpo estekak

* Flahdance filmaren IMDBko fitxa irakurgai (Ingelesez)
* Datuak: Q611043
# Flasko

Flasko bat lepoa zabala izan ohi duen ontzi txikia da, gehienetan beirazkoa. Forma ezberdinak izan ditzaketen arren, ohikoenak biribilak dira. Kosmetikoen kasuan, esate baterako, forma bereziak izaten dituzte askotan, produktuari irudi berezi bat emateko.
Flaskoen erabilera ohikoena medikuntza, lurringintza eta belar-dendetan ematen da.

## Kanpo estekak

* Datuak: Q4821437
* Multimedia: Glass flacons / Q4821437
ieaKimika laborategiko tresneria :
# Flashdance... What a Feeling

Flashdance... What a Feeling (euskaraz Flashdance... A Zer Sentimendua), Giorgio Moroder italiar musikagileak doinua konposatu eta Keith Forsey ingeles musikariak eta Irene Cara estatubatuar abeslariak hitzak idatzitako pop abesti bat da, Irene Cara berak abestu zuen. Flashdance (1983) filmaren soinu bandako abesti nagusia izan zen, eta estreinatu zen garaian filma berak bezainbesteko ospea bereganatu zuen. Bereganatutako arrakasta hain handia izanik, askok filma bera ikusi gabe erre ezagutzen duten abestia da.
Jatorrizko abesti onenaren Oscar Saria irabazi zuen.

## Kanpo estekak

* Flashdance... What a Feeling abestiaren bideoklipa entzungai eta ikusgai, Youtube.com (Ingelesez)
* Datuak: Q1415045
# Flasher (Ipar Dakota)

Flasher Ipar Dakotako hiri bat da. Morton konderrian kokatua dago. 2010ean 232 biztanle zituen, 1,82 kilometro koadrotan banatuta.

## Ikus, gainera

* Morton konderria

## Kanpo estekak

* Datuak: Q28125
* Multimedia: Flasher, North Dakota / Q28125
# Flassigny

Flassigny Frantziako udalerria da, Meuse departamenduan dagoena, Ekialde Handia eskualdean. 2013an 49 biztanle zituen.

## Demografia
### Biztanleria

2007an Flassigny udalerrian erroldatutako biztanleak 49 ziren. Familiak 24 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 4 seme-alabarik gabeko familiak ziren, 4 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 34 etxebizitza zeuden, 23 familiaren etxebizitza nagusia ziren, 5 bigarren erresidentzia ziren eta 6 hutsik zeuden. 31 etxeak ziren eta 3 apartamentuak ziren. 23 etxebizitza nagusietatik 18 bere jabearen bizilekua ziren eta 5 alokairuan okupaturik zeuden; 3 etxek bi gela zituzten, 2 etxek hiru zituzten, 3 etxek lau zituzten eta 14 etxek bost zituzten. 18 etxek euren parking plaza propioa zuten azpian. 10 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Flassigny udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 4 | 45-49 | 4 |
| 0 | 40-44 | 0 |
| 0 | 35-39 | 4 |
| 8 | 30-34 | 4 |
| 0 | 25-29 | 0 |
| 0 | 20-24 | 4 |
| 0 | 15-19 | 0 |
| 4 | 10-14 | 4 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 30 ziren, horien artean 21 aktiboak ziren eta 9 inaktiboak ziren. 21 pertsona aktiboetatik 17 lanean zeuden (13 gizon eta 4 emakume) eta 4 langabezian zeuden (1 gizon eta 3 emakume). 9 pertsona inaktiboetatik 1 erretiraturik zegoen, 2 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2000. urtean Flassigny udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q723810
* Multimedia: Flassigny / Q723810
# Fedotovita

Fedotovita sulfato motako minerala da.

## Ezaugarriak

Fedotovita sulfato mineralaren formula kimikoa hau da: ${\ce {K2Cu3(SO4)3O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Fedotovite: Mineral information, data and localities.» www.mindat.org (Noiz kontsultatua: 12-05-2019).
# Feed the Breed

Feed the Breed Oxymoron musika taldearen 5. diskoa da, 2001. urtean Knock Out diskoetxearen zigilupean argitaratutakoa binilo eta CD formatuetan. Bestalde, beste diskoetxe batzuek ere argitaratu zuten: Combat Rock-ek Frantzian, Disc Union-ek Japonian eta GMM-k AEBetan.

## Partaideak

* Sucker (ahotsa eta gitarra)
* Martin (gitarra eta koruak)
* Morpheus Moretti (baxua eta koruak)
* Bjöern (bateria)

### Beste partaideak

* Kuebel (koruak)
* Stephan (koruak)
* Chrissy (koruak)

## Kantuen zerrenda

* Here We Go...
* Hit The Road (Again)
* What’s Going On
* Bigmouth
* Wild And Dangerous
* R.I.P.
* 21st Century
* Bullet-Proof
* Don’t Call Me Cunt
* Psychopath
* The Day After
* Stereotype
* Alive Or Dead
* Under Pressure

## Kanpo estekak

* (Ingelesez)(Alemanez) Oxymoron taldearen webgune ofiziala
* Datuak: Q12257798
# Fedtxenko glaziarra

Fedtxenko glaziarra (errusieraz Федченко ледник) Pamir mendietako glaziar handi bat da, Tajikistango Goi Badakshan Probintzia Autonomoaren erdi-iparraldean dagoena. Glaziarra luzea eta estua da. Gaur egun 77 kilometrotan zehar hedatzen da eta 700 kilometro karratu baino gehiagoko hedadura du. Polo inguruetako eskualdeetatik kanpo dagoen glaziarrik handiena da. Glaziarraren gehienezko sendoera 1000 metrokoa da, eta Fedtxenko eta bere hamarnak adarren bolumena 144 kilometro kubikotan estimatzen da, Erie lakuaren bolumenaren heren bat gutxi gora-behera.
Glaziarrak, orokorrean, iparralderanzko bidea darrai, Garmo mendiaren (6595 metro) ekialdetik. Glaziarra 6.200 metroko altueran abiatzen da, eta, azkenean, urtu eta Balandkiik ibaian amaitzen da.

## Kanpo estekak

* Datuak: Q631789
* Multimedia: Fedchenko Glacier / Q631789
# Fedwa Misk

Fedwa Misk marokoar kazetari eta emakumeen eskubideen aldeko ekintzailea da. Otsailaren 20ko Mugimenduan parte hartu zuen eta Marokoko emakumeei buruzko eztabaida sustatzeko Qanisha online aldizkaria sortu zuen. Bere aldizkaria hackerren jomuga izan da bitan.
# Feeding America

Feeding America Estatu Batuetako erakundea da – irabazi-asmorik gabeko erakundea, 200 elikagai-bankuk baino gehiagok osatua, 46 milioi pertsona baino gehiago elikatzen dituena janari-pantalanen, zopa-sukaldeen, aterpeen eta komunitatean oinarritutako beste agentzia batzuen bidez. Forbesek Estatu Batuetako bigarren karitate handiena bezala sailkatzen du. 2008ko abuztuaren 31ra arte Amerikako Bigarren Uzta izenez ezagutzen zen.

## Erreferentziak

* ↑ «Hunger In America Study | Feeding America» www.feedingamerica.org (Noiz kontsultatua: 2022-10-21).
* ↑ (Ingelesez) «Feeding America | Company Overview & News» Forbes (Noiz kontsultatua: 2022-10-21).
* ↑ (Ingelesez) «Second Harvest Heartland Feeding America» AgWired 2008-09-02 (Noiz kontsultatua: 2022-10-21).

## Kanpo estekak

* Datuak: Q2006911
# Fedra

Fedra —antzinako grezieraz: Φαίδρα— Euripidesek jasotzen duen elezahar klasikoaren arabera, Minosen eta Pasifaeren alaba eta Teseoren emaztea zen. Hipolito bere semeordekoaz maitemindurik, hark uko egitean, Fedrak bera bortxatu nahi izanaz salatu zuen. Hipolito hil egin zuten, eta Fedrak gero, etsita, bere burua hil zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindiaren 82. araua: Grezia eta Erromako pertsonaia mitologikoak

## Kanpo estekak

* Datuak: Q212818
* Multimedia: Phaedra / Q212818
# Fedra Lorente

Fedra Lorente (Madril, 1951ko abenduaren 26a) espainiar aktore, abeslari eta umorista bat da.
1970eko hamarkadatik antzezlan ugari antzeztu zituen, 1980ko hamarkadan TVE1 kateko Un, dos, tres... responda otra vez telebista lehiaketan La Bombi emakume erakargarria eta buruarina antzezteagatik Espainia osoan ezaguna egin zen.
# Fedorov Avtomat

Fedorov Avtomat borroka fusila, bere kategorian lehenengotakoa, Vladimir Grigorievitx Fedorov errusiarrak diseinaturiko eta 1915tik aurrera produzituriko su arma da. Zerbitzurako onartu zen lehenengo borroka fusila izan zen. 1915 eta 1924 artean 3200 fusil produzitu ziren Kovroveko hirian. Su arma honek Lehen Mundu Gerran, Errusiako Gerra Zibilean eta Neguko Gerran erabilia izan zen. Fedorov Avtomat gaur egungo borroka fusilen aitzindari bezala hartzen da, pisu arinagatik, kargagailu aldagarriagatik, indar handiko kartutxoagatik eta su automatiko zein erdi-automatikoa egiteko gaitasunagatik.

## Funtzionamendua

Fedorov Avtomat fusila, ibilera motzeko atzerapen bidezko funtzionamendua du. Kartutxoa sutzean, kanoia eta ixtailua bata besteari lotuta daude, baina kanoia hargailuari lotu gabe dagoenez, atzeraka abiatzen dira kanoia eta ixtailua. Kartutxoa kanoitik irtetean, ixtailua jasaten duen presioa murrizten da, eta lehen fasean jasan duen inertziaz atzeraka jarraitzen dute ixtailuak eta kanoiak. 10mm-ko distantzia egin ondoren, kanoia ixtailuarekin lotzen duen palankak oztopo bat topatzen du, hau kulunkaraziz. palanka kulunkatzean, ixtailuko pitoiak askatzen ditu kanoia eta ixtailua askatuz. Ixtailuak bere inertziaz zikloa bukatu arte jarraitzen du eta kanoia tope batek geldiarazten du. Ixtailua lotzeko prozesua alderantzizkoa da. Su sistema mailu bidezkoa da eta armak su automatiko, zein erdi-automatiko egin dezake 25 kartutxoko kargagailu aldagarri batetik.

## Produkzioa

1915 urtean hasi zen Fedorov Avtomat fusilen produkzioa, Armada Gorriak kargagailu aldagarriko su arma automatiko arinak eskatu zituenean. Kartutxo berri baten produkzioa ez hasteagatik, 6,5 mm Fedorov kartutxoaren ordez 6,5 x 50 mm Arisaka kartutxoa erabiltzea erabaki zen, mota honetako kartutxo asko zituelako Armada Gorriak. 1916 urtean, Armada Gorriak 25.000 Fedorov fusilen produkzioa martxan jartzea erabaki zuen. 1918ko hasieran ordea 9.000 fusiletara jaitsi zen helburua, baina Errusiar Iraultza eta ondorengo gerra zibilaren ondorioz 3.200 bakarrik produzitu ziren Kovroveko arma faktorian 1920 eta 1924 bitartean.

## Ezaugarri teknikoak

* Herrialdea: Errusiar Inperioa
* Kalibrea: 6,5 x 50 mm Arisaka
* Funtzionamendua: Ibilera motzeko atzerapen bidezkoa, ixtailu kulunkaria
* Pisua: 4,4 kilogramo
* Luzera: 1045 milimetro
* Elikagailua: 25 balako kargagailu aldagarria
* Su abiada: 600 bala minutuko

## Kanpo Loturak

* https://web.archive.org/web/20070224164653/http://world.guns.ru/assault/as86-e.htm
* https://web.archive.org/web/20090703014423/http://www.encycl.atsar.ru/guns/avtomatfedorova/
* http://armor.kiev.ua/Tanks/BeforeWWII/MS1/fedorov/index.html

## Kanpo estekak

* Datuak: Q205691
* Multimedia: Fedorov Avtomat / Q205691
# Fedorovskita

Fedorovskita borato motako minerala da.

## Ezaugarriak

Fedorovskita borato mineralaren formula kimikoa hau da: ${\ce {Ca2Mg2B4O7(OH)6}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Fedorovskite: Mineral information, data and localities.» www.mindat.org (Noiz kontsultatua: 12-05-2019).